Nuijamaan vaakuna

Nuijamaan vaakuna oli Nuijamaan kunnan tunnus, joka puhuvana vaakunana viittaa kunnan nimeen.

Vaakunan selitys on ”hopeakentässä esiin työntyvä, kultakyntinen, musta karhun kämmen, joka pitää punaista nuijaa.” Vaakunan on suunnitellut Gustaf von Numers, ja Nuijamaan kunnanvaltuusto hyväksyi sen kokouksessaan 4. joulukuuta 1959. Sisäasiainministeriö vahvisti vaakunan käyttöön 24. maaliskuuta 1960.

Vaakuna jäi epäviralliseksi kotiseutuvaakunaksi 1989, kun Nuijamaa liittyi Lappeenrannan kaupunkiin.

Lähteet 
 
 

Nuijamaa
Gustaf von Numersin suunnittelemat kunnanvaakunat
Vaakuna